CELEX: 31981R3786
Language: el
Date: 1981-12-22 00:00:00
Title: Κανονισμός (EOK) αριθ. 3786/81 τής Επιτροπής τής 22ας Δεκεμβρίου 1981 περί διατάξεων γιά τήν εφαρμογή τού κοινού καθεστώτος πού εφαρμόζεται στίς εισαγωγές προϊόντων πού προέρχονται από κητοειδή

Avis juridique important

|

31981R3786

Κανονισμός (EOK) αριθ. 3786/81 τής Επιτροπής τής 22ας Δεκεμβρίου 1981 περί διατάξεων γιά τήν εφαρμογή τού κοινού καθεστώτος πού εφαρμόζεται στίς εισαγωγές προϊόντων πού προέρχονται από κητοειδή  

Επίσημη Εφημερίδα αριθ. L 377 της 31/12/1981 σ. 0042 Ισπανική ειδική έκδοση: Κεφάλαιο 03 τόμος 24 σ. 0003  Πορτογαλική ειδική έκδοση : Κεφάλαιο 03 τόμος 24 σ. 0003 

***** ΚΑΝΟΝΙΣΜΟΣ (ΕΟΚ) αριθ. 3786/81 ΤΗΣ ΕΠΙΤΡΟΠΗΣ  της 22ας Δεκεμβρίου 1981  περί διατάξεων για την εφαρμογή του κοινού καθεστώτος που εφαρμόζεται στις εισαγωγές προϊόντων που προέρχονται από κητοειδή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 348/81 του Συμβουλίου της 20ής Ιανουαρίου 1981 περί του κοινού καθεστώτος που εφαρμόζεται στις εισαγωγές των προϊόντων που προέρχονται από κητοειδή (1), και ιδίως το άρθρο 2 παράγραφος 2,  Εκτιμώντας:  ότι πρέπει να θεσπισθούν διατάξεις για την εφαρμογή του κανονισμού (ΕΟΚ) αριθ. 348/81·  ότι ο κανονισμός που αναφέρεται παραπάνω έχει προβλέψει ότι η εισαγωγή στην Κοινότητα προϊόντων που προέρχονται από κητοειδή, η οποία αναφέρεται στο παράρτημα, υπόκειται στην υποχρέωση προσκομίσεως άδειας εισαγωγής· ότι δεν εκδίδεται καμία άδεια για προϊόντα που προορίζονται να χρησιμοποιηθούν για εμπορικούς σκοπούς·  ότι πρέπει να ληφθεί υπόψη η ειδική κατάσταση ταξιδιωτών ή μεμονωμένων εγκαταστάσεων στην Κοινότητα, καθώς και μικρές αποστολές περιστασιακού χαρακτήρα για προσωπική ή οικογενειακή χρήση·  ότι για να εξασφαλισθεί η ομοιομορφία των αδειών εισαγωγής, που επιτρέπουν την είσοδο στην Κοινότητα των προϊόντων που προέρχονται από κητοειδή, είναι αναγκαίο να καθορισθούν οι όροι που πρέπει να πληρούνται για τη συμπλήρωση, την έκδοση και τη χρήση των εν λόγω αδειών· ότι πρέπει, συνεπώς, να υπάρχει ένα πρότυπο στο οποίο οι εν λόγω άδειες πρέπει να ανταποκρίνονται·  ότι οι διατάξεις του παρόντος κανονισμού πρέπει να αναφέρονται κάθε φορά που τα προϊόντα εισέρχονται στην Κοινότητα ·  ότι δεν πρέπει να επηρεάζεται η ελεύθερη διακίνηση των προϊόντων εντός της Κοινότητος·  ότι πρέπει να συγκεντρωθούν στατιστικά στοιχεία για τις επιτρεπόμενες εισαγωγές· ότι για να είναι πλήρη τα εν λόγω στατιστικά στοιχεία πρέπει να διασφαλισθεί η διοικητική συνεργασία μεταξύ των Κρατών μελών και της Επιτροπής και να επιστραφούν οι άδειες εισαγωγής στην αρχή που τις εκδίδει·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Προϊόντων που Προέρχονται από Κητοειδή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα προϊόντα που αναφέρονται στο παράρτημα του κανονισμού (ΕΟΚ) αριθ. 348/81 μπορούν:  α) να τεθούν σε ελεύθερη κυκλοφορία·  β) να επανεισαχθούν·  γ) να τεθούν υπό καθεστώς τελειοποιήσεως προς επανεξαγωγή·  δ) να τεθούν υπό το καθεστώς προσωρινής ατελείας·  ε) να τεθούν υπό σύστημα τελωνειακής αποταμιεύσεως·  στ) να τεθούν υπό καθεστώς ελευθέρων ζωνών,  μόνον αν υποβληθεί η άδεια που προβλέπεται στο άρθρο 1 του εν λόγω κανονισμού στο τελωνείο διεξαγωγής των σχετικών διατυπώσεων.  2. Οι άδειες εισαγωγής εκδίδονται από την αρχή που είναι υπεύθυνη για τον τόπο προορισμού των εμπορευμάτων.  3. Οι άδειες εισαγωγής ισχύουν σε οποιοδήποτε Κράτος μέλος στο οποίο διεξάγονται οι διατυπώσεις που αναφέρονται στην παράγραφο 1.  4. Αν αυτό είναι αναγκαίο, απόδειξη της υποβολής της αδείας εισαγωγής παρέχεται με αντίγραφο της αδείας εισαγωγής για τον εισαγωγέα. Το αντίγραφο αυτό έχει πιστοποιηθεί από το τελωνείο.  Άρθρο 2  Θεωρείται ότι έχει εκδοθεί άδεια εισαγωγής σύμφωνα με τον κανονισμό (ΕΟΚ) αριθ. 348/81 και έχει υποβληθεί για τα προϊόντα που αναφέρονται στο παράρτημά του στις εξής περιπτώσεις:  α) όταν τα εμπορεύματα συνοδεύουν ταξιδιώτες ή περιέχονται στις προσωπικές αποσκευές τους·  β) όταν τα εμπορεύματα αποτελούν μέρος μετακομίσεως φυσικού προσώπου που έρχεται να εγκατασταθεί στην Κοινότητα·  γ) όταν πρόκειται για μικρές αποστολές περιστασιακού χαρακτήρα που εστάλησαν δωρεάν για προσωπική χρήση του παραλήπτη ή της οικογενείας του, χωρίς να απαιτείται εκ μέρους τους οποιαδήποτε ανταλλαγή ή αμοιβή,  με την προϋπόθεση ότι όλες τις περιπτώσεις από την ποσότητα, το είδος, την ποιότητα ή άλλες περιπτώσεις δεν υπάρχει ένδειξη ότι τα εμπορεύματα αυτά εισάγονται για εμπορικές χρήσεις.  Άρθρο 3  1. Προκειμένου να επιτευχθούν οι στόχοι που αναφέρονται στο άρθρο 1 παράγραφος 1 υπό β του παρόντος κανονισμού, χορηγείται άδεια εισαγωγής στην περίπτωση εμπορευμάτων που επιστρέφονται με την προϋπόθεση ότι:  α) επιστρέφονται στο Κράτος μέλος εξαγωγής·  β) επιστρέφονται εντός έξι μηνών από την ημερομηνία που διεξήχθησαν οι τελωνειακές διατυπώσεις εξαγωγής.  2. Ο επανεισαγωγέας παρέχει αποδεκτή και τεκμηριωμένη απόδειξη ότι τα εμπορεύματα εξήχθησαν και ότι:  α) δεν έγιναν δεκτά από τον παραλήπτη·  β) η εισαγωγή στη χώρα προορισμού δεν έγινε δεκτή·  γ) η συναλλαγή δεν συμπληρώθηκε για παρόμοιους λόγους.  Άρθρο 4  1. Άδεια εισαγωγής μπορεί να χορηγηθεί όταν τα εμπορεύματα προορίζονται να χρησιμοποιηθούν για:  α) επιστημονική έρευνα που αφορά τα είδη·  β) επιστημονική έρευνα που αφορά τη δημόσια υγεία·  γ) βιομηχανική έρευνα για την ανάπτυξη υποκαταστάτων των προϊόντων που προέρχονται από κητοειδή·  δ) μη εμπορικής φύσεως δανεισμούς, δωρεές ή ανταλλαγές μεταξύ επιστημόνων ή επιστημονικών ιδρυμάτων·  στ) άλλους μη εμπορικούς σκοπούς που θεωρεί θεμιτούς η αρχή εκδόσεως.  2. Οι αιτήσεις περιλαμβάνουν λεπτομερείς πληροφορίες σχετικά με την αιτία και την ανάγκη της εισαγωγής και έτσι η αρχή εκδόσεως είναι σε θέση να εξετάσει κατά πόσο δύναται να εκδώσει άδεια ή να εξετάσει αν υπάρχουν άλλες ικανοποιητικές λύσεις.  3. Οι ποσότητες προϊόντων για τις οποίες εκδίδονται άδειες εισαγωγής περιορίζονται στο ελάχιστο.  4. Οι άδειες εισαγωγής περιλαμβάνουν τους κατάλληλους όρους ώστε να εμποδίζεται η χρήση των εμπορευμάτων για άλλους σκοπούς, εκτός των σκοπών για τους οποίους εξεδόθησαν, ή η πώληση ή η με άλλο τρόπο εμπορική διάθεσή τους μετά από την εισαγωγή.  5. Τα Κράτη μέλη ενημερώνουν την Επιτροπή σχετικά με τις άδειες εισαγωγής που εκδίδονται για τους σκοπούς που αναφέρονται στην παράγραφο 1 υπό στ εντός μηνός από την ημερομηνία εκδόσεως.  Άρθρο 5  1. Τα έντυπα της άδειας εισαγωγής, το αντίγραφο για τον εισαγωγέα, καθώς επίσης και η αίτηση, είναι σύμφωνα με το πρότυπο που εμφαίνεται στο παράρτημα. Χορηγούνται από την αρμόδια αρχή στον εισαγωγέα κατόπιν αιτήσεως του τελευταίου.  2. Το χαρτί που χρησιμοποιείται για τα έντυπα είναι λευκό χαρτί, κατάλληλο για γράψιμο και ζυγίζει τουλάχιστον 40 γραμμάρια ανά τετραγωνικό μέτρο. Το μέγεθος των εντύπων είναι 210  x  297 χιλιοστόμετρα.  3. Τα έντυπα συμπληρώνονται με κεφαλαία στοιχεία σε μία από τις επίσημες γλώσσες της Κοινότητος, που ορίζεται από το Κράτος μέλος το οποίο εκδίδει την άδεια. Όταν υπάρχει ανάγκη, οι αρμόδιες αρχές του Κράτους μέλους στο οποίο υποβάλλεται η άδεια εισαγωγής μπορούν να ζητήσουν μετάφραση στην επίσημη γλώσσα ή σε μία από τις επίσημες γλώσσες του εν λόγω Κράτους μέλους.  4. Τα έντυπα συμπληρώνονται σε γραφομηχανή και δεν πρέπει να έχουν ούτε σβησίματα ούτε μεταβολές.  Άρθρο 6  1. Ο αιτών πρέπει να συμπληρώνει τα τετράγωνα 1, 4 και 6 έως 17 της αιτήσεως, καθώς και τα τετράγωνα 1, 4 και 6 έως 15 του πρωτοτύπου και του αντιγράφου για τον εισαγωγέα. Εντούτοις, τα Κράτη μέλη μπορούν να επιτρέψουν να συμπληρώνεται μόνο η αίτηση η οποία μπορεί να συνοδεύει περισσότερες από μία επιστολές.  2. Το δεόντως συμπληρωμένο έντυπο ή έντυπα πρέπει να υποβάλλεται στην αρχή που αναφέρεται στο άρθρο 1 παράγραφος 2.  Άρθρο 7  1. Πρέπει να χορηγείται ξεχωριστή άδεια εισαγωγής για κάθε αποστολή.  2. Η περίοδος ισχύος της άδειας εισαγωγής δεν υπερβαίνει τους 12 μήνες.  Άρθρο 8  1. Το τελωνείο που αναφέρεται στο άρθρο 1 παράγραφος 1 αφού συμπληρώσει το τετράγωνο 17 της άδειας εισαγωγής αποστέλλει το πρωτότυπο στην αρχή που είναι αρμόδια για την έκδοση αδειών στη χώρα της και επιστρέφει το αντίγραφο για τον εισαγωγέα στον ίδιο τον εισαγωγέα ή στον αντιπρόσωπό του. 2. Η αρμόδια αρχή που αναφέρεται στην παράγραφο 1, που λαμβάνει τις άδειες που εκδίδονται σε άλλο Κράτος μέλος, τις διαβιβάζει στην αρχή εκδόσεως σ' αυτό το Κράτος μέλος εντός προθεσμίας ενός μηνός από την παραλαβή της.  3. Η αρχή εκδόσεως κρατά τις αιτήσεις καθώς και τα πρωτότυπα των αδειών εισαγωγής για περίοδο δύο τουλάχιστον ετών.  Άρθρο 9  Τα Κράτη μέλη αποστέλλουν για κάθε ημερολογιακό έτος έκθεση σχετικά με την εφαρμογή του παρόντος κανονισμού. Η έκθεση αυτή αναφέρει ιδίως:  α) την ποσότητα και την περιγραφή των προϊόντων για τα οποία έχουν εκδοθεί άδειες εισαγωγής από την αρμόδια αρχή· αναφέρει, επίσης, αν πραγματοποιήθηκε η εισαγωγή·  β) τις χώρες καταγωγής και εξαγωγής ή επανεξαγωγής·  γ) τους λόγους για τους οποίους χορηγήθηκαν οι άδειες εισαγωγής.  Η Επιτροπή ανακοινώνει τα εν λόγω στοιχεία στα Κράτη μέλη.  Άρθρο 10  Κάθε Κράτος μέλος ενημερώνει την Επιτροπή για όσα μέτρα λαμβάνει στον τομέα που καλύπτει ο παρών κανονισμός. Η Επιτροπή ανακοινώνει τα στοιχεία αυτά στα άλλα Κράτη μέλη.  Άρθρο 11  Ο παρών κανονισμός αρχίζει να ισχύει από την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 39 της 12. 2. 1981, σ. 1.  ΕΥΡΩΠΑΪΚΕΣ ΚΟΙΝΟΤΗΤΕΣ  ΑΔΕΙΑ ΕΙΣΑΓΩΓΗΣ  Κητοειδή - κανονισμός (ΕΟΚ) αριθ. 348/81  ΑΔΕΙΑ ΕΙΣΑΓΩΓΗΣ  Κητοειδή - κανονισμός (ΕΟΚ) αριθ. 348/81  ΑΔΕΙΑ ΕΙΣΑΓΩΓΗΣ  Κητοειδή - κανονισμός (ΕΟΚ) αριθ. 348/81  ΑΝΤΙΓΡΑΦΟ ΓΙΑ ΤΟΝ ΕΙΣΑΓΩΓΕΑ  ΠΡΩΤΟΤΥΠΟ  ΑΙΤΗΣΗ  1 Εξαγωγέας (αν είναι γνωστός)  2 Αριθμός  3 Λήξη ισχύος  4 Εισαγωγέας (παραλήπτης)  5 ΥΠΗΡΕΣΙΑ ΕΚΔΟΣΕΩΣ  5 Χώρα εξαγωγής ή  επανεξαγωγής  7 Χώρα προορισμού  ΠΡΟΣΟΧΗ  Α. Το έντυπο δακτυλογραφείται και δεν πρέπει να έχει σβησίματα ή προσθήκες.  Β. Ο αιτών συμπληρώνει στους χώρους 1, 4 και 6 έως 17 της αιτήσεως και στα Κράτη μέλη όπου αυτό επιτρέπεται, τους χώρους 1, 4 και 6 έως 15 του πρωτοτύπου και του αντιγράφου για τον εισαγωγέα.  Γ. Οι συμπληρωμένες αιτήσεις απευθύνονται στην αρμόδια για την έκδοση αδειών εισαγωγής στη χώρα προορισμού.  Α  Β  Γ  Α  Β  Γ  Α  Β  Γ  8 Πλήρης περιγραφή των προϊόντων  9 Κλάση δασμολογίου  10 Καθαρή  μάζα (χγρ)  11 Αριθμός  12 Χώρα καταγωγής  13 Αριθ. αδείας χώρας καταγωγής  14 Επιστημονική ονομασία  15 Κοινή ονομασία  16 ΕΠΙΤΡΕΠΕΤΑΙ Η ΕΙΣΑΓΩΓΗ ΤΩΝ ΕΜΠΟΡΕΥΜΑΤΩΝ ΠΟΥ ΠΕΡΙΓΡΑΦΟΝΤΑΙ ΑΝΩΤΕΡΩ  Ειδικές προϋποθέσεις:  (Πόλη και ημερομηνία)  (Υπογραφή)  (Σφραγίδα)  17 ΓΙΑ ΧΡΗΣΗ ΑΠΟ ΤΟ ΤΕΛΩΝΕΙΟ  Εισαχθέντα προϊόντα:  Καθαρή μάζα (χγρ)  Αριθμός  Α  Β  Γ  Τελωνειακό έγγραφο:  τύπος:  αριθμός:  ημερομηνία:  (Υπογραφή)  (Σφραγίδα)  2  3  ΠΡΟΣΟΧΗ  Το παρόν αντίγραφο αφού πιστοποιηθεί από το τελωνείο, κρατείται από τον εισαγωγέα και υποβάλλεται όταν ζητηθεί από τις αρμόδιες αρχές στα Κράτη μέλη.  16 ΣΚΟΠΟΣ ΤΗΣ ΑΙΤΟΥΜΕΝΗΣ ΕΙΣΑΓΩΓΗΣ  ΠΡΟΣΟΧΗ:  Α. Η παρούσα άδεια υποβάλλεται στο τελωνείο όπου συμπληρώνονται οι διατυπώσεις εισαγωγής μαζί με το αντίγραφο για τον εισαγωγέα.  Β. Το αρμόδιο τελωνείο συμπληρώνει το χώρο 17 του πρωτοτύπου και το αντίγραφο για τον εισαγωγέα της παρούσας άδειας· αποστέλει το πρωτότυπο στην αρχή που είναι αρμόδια για την έκδοση αδειών εισαγωγής στο Κράτος μέλος όπου υπάγεται στο τελωνείο και επιστρέφει το αντίγραφο για τον εισαγωγέα στον εισαγωγέα ή τον αντιπρόσωπό του.  Γ. Εάν λήξει η άδεια, επιστρέφεται, μαζί με το αντίγραφο για τον εισαγωγέα, στην εκδίδουσα αρχή.  17 Αιτούμαι άδεια εισαγωγής για τα περιγραφόμενα ανωτέρω προϊόντα.  (Πόλη και ημερομηνία)  (Υπογραφή)